text: Psykiatrisk sygehus nomineret til designpris
  15 marts 2016 kl. 08.11
  Nyt Psykiatrisk Sygehus i Aabenraa er nomineret til en pris ved stor messe i Cannes.
  Sygehuset, der blev taget i brug i september 2015, er så enestående i sin arkitektur, så arkitekterne bag byggeriet nu er blevet nomineret ved Europas største ejendoms - og  arkitektmesse  MIPIM AWARD 2016.
  Det nye sygehus i Aabenraa er ifølge beskrivelsen bygget i en vifteformet struktur med en hovedakse der gør, at de syv psykiatriske afdelinger hænger sammen funktionsmæssigt og visuelt i det kupperede terræn.
  Sygehuset, der er på 20.000 m2, har 115 sengepladser og er nomineret i kategorien Best Healthcare Development.
  Det er White Arkitekterne, der har tegnet Nyt Psykiatrisk Sygehus i Aabenraa.
  